钦定古今图书集成/历象汇编/岁功典/第043卷 > 夏日三首 前人
## 钦定古今图书集成/历象汇编/岁功典/第043卷 > 夏日三首 前人

《过雨》芰荷乱，繁阴竹树多。雏声知鸟哺，萍动见鱼过。
细迳饶苔藓，阴墙引薜萝。角巾从倒侧，疏懒欲如何。
蚓壤排晴圃，蜗涎印雨阶。花须娇带粉，树角老封苔。
问字病多忘，过邻慵却回。晚凉还盥栉，对竹引清杯。
细径依原僻，茅蓬四五家。山田来雉兔，溪雨熟桑麻。
竹笼晨收果，茅庵夜守瓜。颇知农事乐，从此问生涯。